Diari Oficial de la Generalitat Valenciana


Sumari del DOGV 3850, del 04-10-2000 (2000/7771)

Informació pública d'alternativa tècnica de programa d'actuació integrada de la unitat d'execució única delimitada en el sector industrial de nova creació Alfa Cerámica, del Pla General d'Ordenació Urbana de Nules (Castelló).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3850

Data del DOGV
:   04-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7771


Organisme emissor
:   Alfa Ceramica, SA

Tipus de document
:   Anunci

Informació pública d'alternativa tècnica de programa d'actuació integrada de la unitat d'execució única delimitada en el sector industrial de nova creació Alfa Cerámica, del Pla General d'Ordenació Urbana de Nules (Castelló). [2000/Q7771]
  
La mercantil Alfa Cerámica, SA., ha formulat a l'empara del que s'estableix en els articles 44, 48, 52 i concordants de la Llei 6/1994, del 15 de novembre, de la Generalitat Valenciana, Reguladora de l'Activitat Urbanística, l'alternativa tècnica de programa d'actuació integrada, acompanyada de pla parcial, per al desenvolupament de la unitat d'execució única delimitada en el pla parcial Alfa Cerámica, del Pla General d'Ordenació Urbana de Nules (Castelló).
  
D'acord amb el que s'estableix en l'article 48 de la llei esmentada, es fa saber que l'alternativa tècnica i els projectes complementaris presentats comprenen els documents següents: memòria del programa, pla parcial, document d'homologació i avantprojecte d'urbanística del pla parcial Alfa Cerámica, del Pla General d'Ordenació Urbana de Nules (Castelló).
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució única del sector industrial de nova creació Alfa Cerámica, del pla parcial Alfa Cerámica, delimitat en aquest darrer.
  
La notaria en la qual estan protocol·litzats els documents és la del senyor Fernando Márquez Lerga, notari del Col·legi de València, amb residència a Nules (Castelló), i amb domicili al carrer de Santa Teresa, número 3, de Nules (12916 Castelló).
  
L'exemplar dipositat a l'Ajuntament de Nules s'identifica com programa d'actuació integrada del sector industrial de nova creació Alfa Cerámica, del Pla General d'Ordenació Urbana de Nules.
  
Amb aplicació del que s'estableix en l'article 48.1.c en relació amb l'article 46.3 de la llei esmentada, se sotmet l'alternativa tècnica de programa amb la documentació annexa a informació pública pel termini de 20 dies hàbils comptats des de l'última publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a la notaria expressada, en dia hàbil, de 09.30 fins a 13.00 hores, per a obtenir una còpia de l'acta de protocol·lització dels esmentats documents o sol·licitar que se li hi exhibisca.
  
Així mateix, es fa constar la possibilitat de consultar a l'Ajuntament de Nules, en horari d'atenció al públic, les actuacions derivades de la documentació dipositada, així com presentar davant el mateix ajuntament, per a incorporar-les-hi, tant al·legacions com alternatives tècniques que pretenguen competir amb l'exposada al públic, i també proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant les cinc dies següents al venciment del termini indicat abans.
  
Si durant l'exposició al públic d'aquesta iniciativa de programa algú haguera iniciat una segona exposició d'una altra en competència amb aquella, procedirà la pròrroga de terminis regulada en l'article 46.4 de la Llei 6/1994 esmentada.
  
Així mateix, de conformitat amb el que s'estableix en l'article 59.4 de la Llei 30/1992, del 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per als interessats que siguen desconeguts, dels qui s'ignore el lloc de notificació o, intentada aquesta, no s'haguera pogut practicar a l'efecte de remetre l'avís amb el contingut d'aquest anunci als titulars dels drets que figuren al Cadastre, segons el que s'estableix en l'article 46.3 de la Llei 6/1994 esmentada.